לול (תוכנית טלוויזיה)

לול הייתה תוכנית טלוויזיה בת ארבעה חלקים ששודרה בטלוויזיה הישראלית בין השנים 1969 ל-1973, פרק חמישי היה אמור להיות מופק בשנת 1973, אך עקב פרוץ מלחמת יום הכיפורים הפקתו בוטלה עקב חוסר זמן שידור. התוכנית נכתבה והופקה על ידי חברת ההפקות "הגר" וקבוצת אמנים נוספים בהנהגתו ובבימוי של אורי זוהר ובועז דוידזון שכונתה בעקבות תוכנית זו "חבורת לול". התוכנית כללה מערכונים, קטעי קישור ושירים והוקלטה באולפני ישראקול. התוכנית הראשונה שודרה בחלקה החל משנת 1969 במספר מערכונים ושירים, כאשר שודרה לראשונה באופן מלא ב-17 ביולי 1970. שלושת החלקים הנוספים של הסדרה שודרו ב-4 בדצמבר 1970, ב-18 באוקטובר 1971 וב-18 במרץ 1973. התוכנית הייתה חלק מעבודה משותפת של "חבורת לול" שכללה בין היתר גם את תקליטיו של אריק איינשטיין מאותן שנים, את סרט הקולנוע "שבלול", וכן גם בחלק מהשחקנים בסרטיו של אורי זוהר "מציצים" ועיניים גדולות. בשנת 1988 הפיק וביים צבי שיסל יחד עם אריק איינשטיין את הסרט "לול", שהכיל מקטעי שירים ומערכונים נבחרים, ששודרו במהלך התוכנית, וקטעים נוספים שצולמו מאחורי הקלעים. התוכנית שודרה ב-17 ביולי 1970. היא הורכבה בעיקר משירים וביניהם מונולוגים קצרים של אורי זוהר וצילומי רחוב. השירים שבוצעו היי טלוויזיה אבשלום האיש על הצב למה לי לקחת ללב הבלדה על יואל משה סלומון הדוד סם כל השירים, למעט "היי טלוויזיה", "האיש על הצב" ו"הדוד סם", הופיעו באלבום "שבלול". 'הדוד סם' ו'האיש על הצב' הופיעו בתקליטון 'לול'. התוכנית שודרה ב-17 בדצמבר 1970. היא הורכבה משירים וביניהם מערכונים שכללו פרודיות על תוכניות טלוויזיה, בהשתתפות אורי זוהר, אריק איינשטיין, שלום חנוך, צבי שיסל ואושיק לוי. השירים שבוצעו אסור לוותר אמא שלי כתבו עליו בעיתון אשת האיכר אבישג מאיה מה איתי כל השירים הופיעו באלבום "פלסטלינה". התוכנית שודרה ב-18 באוקטובר 1971. המערכונים זיהום אוויר הרומאים (יאללה בית"ר) האיש שבקיר כינור חידון התנ"ך מרק עוף השירים אני אוהב לישון אני רואה אותה בדרך לגימנסיה צא מזה היא תבוא שיר מספר 8 חמוץ חמוץ (פרודיה על השיר מתוק מתוק של יגאל בשן ולהקת פיקוד צפון) אני ואתה כל השירים, למעט "חמוץ חמוץ", הופיעו באלבום "בדשא אצל אביגדור". הקלטה של המערכון "חידון התנ"ך" הופיעה באלבום "יסמין". 'חמוץ חמוץ' הופיע בתקליטון 'לול 3'. התוכנית שודרה ב-18 במרץ 1973. המערכונים לה מרמור מאת פרלש חוק זה חוק מה היה אילו אני אשה העולים החדשים פסוקו של יום גביע המדינה בכדורגל השירים רוח סתיו נומי נומי (לילה לילה) רותי (לי כל גל נושא מזכרת) אמא אדמה לא פעם, בקיץ שיר השוק יצאנו אט שיר של אחרי מלחמה השירים "רוח סתיו", "נומי נומי", "רותי", "לא פעם בקיץ" ו"יצאנו אט" בוצעו בהופעה חיה. חלק מהשירים (רותי, יצאנו אט) הופיעו באלבום "ארץ ישראל הישנה והטובה". השירים "אמא אדמה" ו"שיר של אחרי מלחמה" הופיעו באלבום "יסמין". ל"שיר השוק" נכתבו מילים חדשות והוא הופיע מאוחר יותר בתקליט "סע לאט" כ"הבלדה על זומטי ולבטי". "לול" כללה מערכונים וכן שירים שהפכו לקלאסיקה של הבידור ישראלי: "עולים חדשים" - מערכון בו אריק איינשטיין ואורי זוהר מגלמים עולים חדשים שזוכים ללגלוג מהעולים הוותיקים יותר. בהמשך מראים כיצד כאשר בכל דור העולים הוותיקים נוהגים ללגלג על מנהגיהם ותרבותם של העולים החדשים. "לה מרמור, מאת פֵרְלֵשׁ" - מערכון אשר מציג את תופעת שגעון הכדורגל בישראל. אב (אורי זוהר) ובנו מצפים לשידור משחק הכדורגל, אך במקומה משודרת אופרה בשם "לה מרמור, מאת פֵרְלֵשׁ" (בגילומם של איינשטיין, צבי שיסל וסימה אליהו, לבושים בבגדי רומאים). האב והבן, שהתאכזבו מביטול תוכנית הספורט האהובה עליהם, מכלים זעמם במכשיר הטלוויזיה ומרסקים אותו במהלומות פטיש. שם המלחין פרלש היה שם בדוי ושם "האופרה" רומז לשמה של האופרה "לוצ'יה די למרמור" של המלחין גאטנו דוניצטי. בתוכנית זהו זה! נעשתה פארודיה למערכון, ובה במקום שידור משחק הכדורגל משודרת תוכנית דת בהנחיית אורי זוהר הלועג לצופים המבזבזים את זמנם בצפייה במשחקי כדורגל. פרודיה נוספת נעשתה בתוכנית "מצב האומה", שבאותו יום שידור אורכה קוצר בגלל משחק כדורגל ששודר אחריהם. "חידון התנ"ך" - פרודיה על מאפייניו של חידון התנ"ך. חבורת לול לול - סרט הקולנוע לול - פסקול הסרט שיצא על אלבום ב-1988 "לול", במסד הנתונים הקולנועיים IMDb (באנגלית) "לול", באתר אידיבי כל פרקי "לול", בארכיון תאגיד השידור הישראלי לול - דף מעריצים לתוכנית בפייסבוק